עין אל-סהלה

עין אל-סהלה (בערבית: عين السهلة) הוא כפר ערבי בנחל עירון. הכפר שייך החל משנת 1996 למועצה המקומית בסמ"ה. בכפר בית ספר יסודי ועל-יסודי, 3 קופות חולים, נקודת דואר, שני מסגדים ושני גני חובה. תחנה לבריאות המשפחה שפעלה בכפר פעמיים בשבוע נסגרה בסוף 2015, במסגרת צמצום מספר התחנות. אוכלוסייה בכפר כ-2000 תושבים. תושבי הכפר הם ערבים-מוסלמים. הכפר קרוי על שם מעיין אשר היה שייך לשבט אל-סהלה שמוצאו מעזה. באמצע המאה ה-19 הצליח שבט הכבהא להשתלט על אדמות הכפר ולהתיישב בו ובכך הפך להיות השבט היחידי אשר נמצא בכפר. גרות בכפר שתי משפחות, כבהא ובדראן, שהן בעצם משפחה אחת. במהלך מאה ה-19 ותחילת המאה ה-20 נחשב הכפר לכפר בת של ברטעה. לאחר הקמת מדינת ישראל התחזק מעמדו העצמאי כיישוב נפרד. שמורת הר אמיר ליד הכפר נמצאת שמורת הר אמיר אשר ידועה בעצי האלון המצוי שהם שרידים ליער קדום אשר היה באזור נחל עירון. היער נעלם ברובו בגלל שתי סיבות מרכזיות: כריתת העצים כדי להרחיב את האדמות החקלאיות בעקבות הצמיחה הדמוגרפית באזור נחל עירון במאה ה-20. כריתת העצים במטרה לייצר פחם שהיה תעשייה דומיננטית באזור עד אמצע שנות ה-60 של המאה ה-20. הערות שוליים